Svavar Gestsson , fyrrum ráðherra og formaður Alþýðubandalagsins , er meðal þeirra sem hafa tjáð sig um koningarnar í Bretlandi . „ Það er mikilvægt að halda því til haga að sigur Verkamannaflokksins á að miklu leyti rætur að rekja til róttækrar stefnu . Hann þorði að setja fram tillögur um hærri skatta á þá ríkustu og sýndi fram á hvernig ætti að nota þá fjármuni , “ skrifar Svavar á Facebook . „ Tillögur flokksins voru ábyrgar og fjármagnaðar . Fólk vildi þessa stefnu . Það var ekki endilega að klappa Corbyn sem einstaklingi né heldur að lýsa andstöðu við Theresu May . Umræðan eftir bresku kosningarnar er allt of hlaðin af því að persónurnar hafi skipt öllu máli en ekki málefnin . Það gerði Corbyn hins vegar erfitt fyrir hvað samþingsmenn hans úr þingflokki Verkamannaflokksins töluðu margir illa um hann . Þegar þetta er haft í huga verður þeim mun ljósara að málefnin skiptu máli ; þess vegna vildi unga fólkið styðja Verkamannaflokkinn . “ Svavar heldur áfram : „ Innviðir samfélagsins þar eins og hér verða stöðugt veikari og má segja að lögreglu-umræðan við hryðjuverkin hafi afhjúpað veikleika innviðanna . Þetta er skrifað til þess að minna á – sem allir eða flestir muna – að málefnin eru úrslitaatriði . Róttæk vinstri stefna verkamannaflokksins vann sigurinn . “